Kulturdepartementets menneskerettspris for journalister

Kulturdepartementets menneskerettspris for journalister er en pris som «skal inspirere til undersøkende journalistikk om menneskerettighetsspørsmål og bidra til å avdekke eventuelle brudd på menneskerettighetene». 

Prisen ble utdelt første gang 10. desember 2006 og deles ut annethvert år. Prisen ble opprettet i forbindelse med behandlingen av St. meld. nr. 21 (1999–2000) «Menneskeverd i sentrum».

Arbeidet prisen tildeles på grunnlag av skal være publisert i norske medier. Prisen er 100 000 kroner, samt en litografi av kunstneren Håkon Bleken.

 Prisvinnere 
 2006 – journalist og etterforsker Tore Sandberg, for omfattende dokumentasjonsarbeid der han har avdekket flere justismord.Medietilsynet.no – Menneskerettighetspris til Tore Sandberg (Publisert 6. desember 2006, besøkt 28. april 2010)
 2008 – journalistene Olga Stokke, Per Kristian Aale og Reidun Samuelsen, alle Aftenposten, for en artikkelserie som beskriver virkeligheten for mennesker som uten lovlig opphold har gått under jorden i Norge.Aftenposten.no – Prisbelønnet for god journalistikk (Av Sveinung Berg Bentzrød. Publisert 7. mai 2008, besøkt 28. april 2010)
 2010 – journalistene Asbjørn Øyhovden og Connie Bentzrud, begge TV 2, for fokus på vold og overgrep mot barn.Medietilsynet.no – Menneskerettspris tildeles TV 2-journalister (Publisert og besøkt 28. april 2010)
 2012 – NRKs Caroline Rugeldal og Janne Kjellberg for dokumentarboken Illegal. Papirløs i Norge.medietilsynet.no 2012: Caroline Rugeldal og Janne Kjellberg 
 2014 – Aftenbladets Hans Petter Aass, Thomas Ergo og Rune Vandvik med saka om Jonny André Risvik.medietilsynet.no 2014: Hans Petter Aass, Thomas Ergo og Rune Vandvik
 2016 – NRK Brennpunkts Mari Allgot Lie, Geir Pettersen og Inger Marie Norstrøm for dokumentaren "Fortell og forsvinn" om menneskehandel i prostitusjon.

 Referanser 

Kategori:Ytringsfrihetspriser og menneskerettighetspriser
Kategori:Norske mediepriser
Kategori:Utmerkelser etablert i 2006